โรงเรียนมัธยมวัดเบญจมบพิตร

โรงเรียนมัธยมวัดเบญจมบพิตร (อังกฤษ: Matthayom Wat Benchamabophit School; อักษรย่อ: บ.บ. / M.W.B.B.) เป็นโรงเรียนชายล้วน สังกัดสำนักงานเขตพื้นที่การศึกษามัธยมศึกษาเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งขึ้นโดยพระราชประสงค์ของพระบาทสมเด็จพระจุลจอมเกล้าเจ้าอยู่หัว  เพื่อสอนศิษย์ซึ่งเป็นคฤหัสถ์ ได้รับการสถาปนาขึ้นเมื่อวันที่ 12 เมษายน พ.ศ. 2443 ปัจจุบันตั้งอยู่เลขที่ 69 ถนนศรีอยุธยา แขวงดุสิต เขตดุสิต กรุงเทพมหานคร 10300
ปัจจุบันโรงเรียนได้เปลี่ยนชื่อจาก"โรงเรียนเบญจมบพิตร"เป็น"โรงเรียนมัธยมเบญจมบพิตร"เป็น"โรงเรียนวัดเบญจมบพิตร" และสุดท้ายได้เปลี่ยนชื่อโรงเรียนเป็น"โรงเรียนมัธยมวัดเบญจมบพิตร" เป็นโรงเรียนแห่งแรกของประเทศไทยที่มีชื่อขึ้นต้นว่า "เบญจม"และได้รับพระราชทานนามจากพระบาทสมเด็จพระจุลจอมเกล้าเจ้าอยู่หัวว่า"เบญจมบพิตร"ซึ่งต่างจากโรงเรียนอื่นๆที่ได้รับพระราชทานนามจากพระบาทสมเด็จพระมงกุฎเกล้าเจ้าอยู่หัว
โรงเรียนชายล้วน
== ประวัติ ==

เมื่อครั้งพระบาทสมเด็จพระจุลจอมเกล้าเจ้าอยู่หัว ทรงสถาปนาวัดเบญจมบพิตรดุสิตวนารามขึ้น ได้ทรงมีพระราชดำริว่าวัดเบญจมบพิตรดุสิตวนารามตั้งอยู่ห่างไกล บรรดาศิษย์วัดซึ่งต้องอุปัฏฐากรับใช้ภิกษุสามเณรไม่สะดวกที่จะเดินทางไปเล่าเรียนที่ห่างไกล จึงทรงมีพระราชประสงค์ให้สร้างโรงเรียนขึ้นเพื่อสอนศิษย์ซึ่งเป็นคฤหัสถ์ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานกำเนิดเมื่อ พ.ศ. 2443 ในชั้นต้นที่อาคารชั่วคราวหลังมุงจากใช้เสื่อลำแพนกั้นเป็นประตูและหน้าต่างเพียงหลังเดียว ทรงกำหนดหลักสูตรแนวการสอนด้วยพระองค์เอง และเปิดสอนเมื่อวันที่ 5 พฤษภาคม พ.ศ. 2444 มีนักเรียน 40 คน เป็นโรงเรียนในพระบรมราชูปถัมภ์โดยตรง ไม่ขึ้นตรงต่อกระทรวงธรรมการสมัยนั้น ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ กรมพระยาดำรงราชานุภาพ พระเจ้าบรมวงศ์เธอ กรมพระสมมตอมรพันธุ์ และเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) เป็นกรรมการจัดทำหลักสูตรโรงเรียนตามพระราชประสงค์ ทรงพระราชทานพระราชทรัพย์ส่วนพระองค์ในการก่อสร้างอาคารเรียนถาวร โดยทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์เป็นผู้ออกแบบอาคารเรียน โดยในขณะที่พระองค์เสด็จประพาสยุโรปนั้น ทรงพระกรุณาโปรดเกล้าฯ ให้สมเด็จพระศรีพัชรินทราบรมราชินีนาถทรงควบคุมดำเนินการก่อสร้างแทนพระองค์ และพระราชทานนามโรงเรียนแห่งนี้ว่า "โรงเรียนเบญจมบพิตร" เมื่อวันที่ 4 มิถุนายน พ.ศ. 2445
== สัญลักษณ์ ==
สัญลักษณ์ของโรงเรียนมัธยมวัดเบญจมบพิตร
ตราประจำโรงเรียนมัธยมวัดเบญจมบพิตร ประกอบด้วยพระจุลมงกุฎเปล่งรัศมี ภายใต้มีเลข ๕ หมายถึงพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดโรงเรียนมัธยมวัดเบญจมบพิตร มีอักษร “บ.บ.” หมายถึงอักษรย่อของโรงเรียนอยู่ภายใต้เลข ๕ ภายใต้มีแถบระบุข้อความ "อุฏฐาตา วินฺทเต ธนํ" ซึ่งสมเด็จพระอริยวงศาคตญาณ (ปลด กิตฺติโสภโณ) ทรงประทานให้เป็นคำขวัญของโรงเรียนมัธยมวัดเบญจมบพิตร มีแถบระบุชื่ออยู่ภายใต้
สีประจำโรงเรียน ชมพู - เหลือง
*  สีชมพู เป็นสีประจำวันอังคาร ซึ่งเป็นวันพระบรมราชสมภพของพระบาทสมเด็จพระจุลจอมเกล้าเจ้าอยู่หัว ผู้พระราชทานกำเนิดโรงเรียนมัธยมวัดเบญจมบพิตร เป็นสัญลักษณ์เตือนใจครูและนักเรียน ให้น้อมรำลึกในพระมหากรุณาธิคุณ
*  สีเหลือง เป็นสีของพระพุทธศาสนา หมายถึงโรงเรียนตั้งอยู่ในวัดเบญจมบพิตรดุสิตวนาราม เป็นสัญลักษณ์เตือนใจครูและนักเรียน ให้กระทำในสิ่งที่ชอบ ไม่ประกอบในสิ่งที่ผิด ฝึกชำระจิตใจให้บริสุทธิ์สะอาด ใช้ความสามารถคุ้มครองตนและเป็นคนมีธรรมะ คุ้มครองทุกเมื่อ
สิ่งเคารพสักการะ

พระพุทธชินราช (จำลอง) พระประธานประจำพระอุโบสถวัดเบญจมบพิตรดุสิตวนาราม
พระบรมรูปพระบาทสมเด็จพระจุลจอมเกล้าเจ้าอยู่หัว ณ ศาลาร้อยปี ปิยมหาราชอนุสรณ์ วัดเบญจมบพิตรดุสิตวนาราม
พระรูปหล่อสมเด็จพระอริยวงศาคตญาณ (ปลด กิตฺติโสภโณ) ณ พิพิธภัณฑ์พระอนุสรณ์ อ.ป.ก. วัดเบญจมบพิตรดุสิตวนาราม
คณะสีของโรงเรียน
โรงเรียนมัธยมวัดเบญจมบพิตร เป็นโรงเรียนเดียวของประเทศไทยที่ใช้ชื่อคณะสีจากหน้าบันพระอุโบสถวัดเบญจมบพิตรดุสิตวนาราม
██ คณะนารายณ์ทรงครุฑ Naraisongkrut (สีแสด) ก่อตั้งวันที่ 1 ธันวาคม พ.ศ. 2521
██ คณะจักรรถ Jakrot (สีแดง) ก่อตั้งวันที่ 1 ธันวาคม พ.ศ. 2521
██ คณะมหาอุณาโลม Mahaunalom (สีเขียว) ก่อตั้งวันที่ 1 ธันวาคม พ.ศ. 2521
██ คณะไอยราพต Iyarapot (สีฟ้า) ก่อตั้งวันที่ 1 ธันวาคม พ.ศ. 2521
██ คณะจุลมงกุฎ Chula Mongkut (สีเทา) ก่อตั้งวันที่ 8 เมษายน พ.ศ. 2531 (ปัจจุบันไม่มีคณะสีนี้แล้ว)
== อาคารและสถานที่ภายในบริเวณโรงเรียน ==



อาคาร 1 (อาคารพระพุทธเจ้าหลวง) สร้างเสร็จเมื่อพ.ศ. 2445 เป็นแบบพิเศษ 2 ชั้น 16 ห้องเรียนทรงยุโรป ราคาก่อสร้าง 50,000 บาท (ห้าหมื่นบาทถ้วน) สร้างด้วยพระราชทรัพย์ส่วนพระองค์พระบาทสมเด็จพระจุลจอมเกล้าเจ้าอยู่หัวซึ่งเป็นสมบัติของพระราชโอรส พระเจ้าบรมวงศ์เธอ พระองค์เจ้าอิศริยาภรณ์ พระเจ้าบรมวงศ์เธอ พระองค์เจ้าอนุสรณ์ศิริประสาธน์ และเจ้าจอมมารดาหม่อมราชวงศ์เกสร อาคารหลังนี้ได้รับการซ่อมแซมหลายครั้ง ครั้งหลังสุดกรมสามัญศึกษาได้ทำการซ่อมแซมเมื่อ พ.ศ. 2525 ใช้งบประมาณ 2.4 ล้านบาท อาคารเรียนหลังนี้ได้รับคัดเลือกให้เป็น อาคารสถานที่ราชการอนุรักษ์ดีเด่นของสถาปนิกสมาคม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชทานโล่รางวัล และประกาศนียบัตรแก่โรงเรียนเมื่อ พ.ศ. 2528 ปัจจุบันอาคารเรียนหลังนี้ยังมั่นคง แข็งแรง และสง่างาม โรงเรียนใช้เป็นสำนักงานของฝ่ายบริหารโรงเรียน
อาคารที่ 2 (อาคารเทพศึกษา)  สร้างเมื่อ พ.ศ. 2507 เป็นอาคารเรียน 3 ชั้น ขนาด 15 ห้องเรียน ราคาก่อสร้าง 1.5 ล้านบาท ใช้เป็นห้องคอมพิวเตอร์ 2 ห้อง ห้องกลุ่มบริหารกิจการนักเรียน 1 ห้อง ห้อง Resource Center 1 ห้อง ห้องสมุด 5 ห้อง ห้องเรียนวิชาภาษาไทย 4 ห้องและห้องพักครูกลุ่มสาระการเรียนรู้ภาษาไทย 1 ห้อง
อาคารที่ 3 (อาคารพุทธิศึกษา) สร้างเมื่อ พ.ศ. 2517 เป็นอาคารเรียน 4 ชั้น ขนาด 20 ห้องเรียน ราคาก่อสร้าง 2.4 ล้านบาท ใช้เป็นห้องพักครูกลุ่มสาระการเรียนรู้สุขศึกษาและพลศึกษา 1 ห้อง ห้องกลุ่มสาระการเรียนรู้ภาษาต่างประเทศ 1 ห้อง และห้องกลุ่มสาระการเรียนรู้สังคมศึกษา ศาสนาและวัฒนธรรม 1 ห้อง ห้องเรียนเกษตร 1 ห้อง ห้องเรียน ICP 2 ห้อง ห้องร้านค้าสหกรณ์โรงเรียน 1 ห้อง ห้องพระพุทธศาสนา 1 ห้อง
อาคารที่ 4 (อาคารธรรมศึกษา)  สร้างเมื่อ พ.ศ. 2520 เป็นอาคารเรียน 4 ชั้น ขนาด 20 ห้องเรียน ราคาก่อสร้าง 3.9 ล้านบาท ใช้เป็นห้องพักครูกลุ่มสาระการเรียนรู้คณิศาสตร์ 1 ห้อง ห้องเรียนศิลปะ 3 ห้อง ห้องเรียนคณิตศาสตร์ 4 ห้อง ชั้นล่างเป็นห้องประชุม และห้องพักครูกลุ่มสาระการเรียนรู้ศิลปะ 1 ห้อง
อาคารที่ 5 (อาคารรัตนโกสินทร 200 ปี) สร้างเมื่อ พ.ศ. 2522 แบบพิเศษ 4 ชั้น ราคาก่อสร้าง 3.3 ล้านบาท ใช้เป็นโรงฝึกงาน โรงอาหาร และห้องปฏิบัติการทางภาษา 1 ห้อง และห้องเรียนกลุ่มสาระการเรียนรู้การงานอาชีพ และเทคโนโลยี จำนวน 4 ห้อง
อาคารที่ 6 (อาคารพลเอกอาทิตย์ กำลังเอก)  สร้างเมื่อ พ.ศ. 2528 แบบพิเศษ 3 ชั้น ขนาด 12 ห้องเรียน ราคาก่อสร้าง 5 ล้านบาท พลเอกอาทิตย์ กำลังเอก สร้างให้ด้วยทุนทรัพย์ส่วนตัว ใช้เป็นห้องเรียนวิทยาศาสตร์ 12 ห้อง และห้องกลุ่มสาระการเรียนรู้วิทยาศาสตร์ 1 ห้อง
อาคารที่ 7 (เรือนพยาบาลพลเอก อาทิตย์ กำลังเอก)  เป็นอาคารทรงไทย ประกอบไปด้วยเวชภัณฑ์และคุรุภัณฑ์ สร้างด้วยทุนทรัพย์ส่วนตัวของพลเอกอาทิตย์ กำลังเอก ราคาก่อสร้าง 250,000 บาท
== องค์ผู้อุปการะโรงเรียนมัธยมวัดเบญจมบพิตร ==
องค์ผู้อุปการะโรงเรียนมัธยมวัดเบญจมบพิตร คือ เจ้าอาวาสวัดเบญจมบพิตรดุสิตวนารามทุกยุคตั้งแต่เมื่อแรกสถาปนา
สมเด็จพระวันรัต (จ่าย ปุณฺณทตฺโต)
สมเด็จพระอริยวงศาคตญาณ (ปลด กิตฺติโสภโณ)
สมเด็จพระพุทธชินวงศ์ (สุวรรณ สุวณฺณโชโต)
พระพรหมจริยาจารย์ (สมุท รชตวณฺโณ)
พระพุทธวรญาณ (ทอง สุวณฺณสาโร)
พระธรรมวชิราธิบดี (ฉ่ำ ปุญฺญชโย)
== ผู้อำนวยการ ==
{|class="wikitable" style="margin:auto; text-align:center"
|-
! colspan = "4" style = "background:#FFCCFF "; " | ทำเนียบผู้บริหาร
|-
! style = "background:#EEEE00; " | ลำดับ
! style = "background:#EEEE00; " | รายนาม
! style = "background:#EEEE00; " | วาระการดำรงตำแหน่ง
|-
| 1
|align="left"| พระยาบรรหารวรอรรถ (ฉัตร ยุกติรัตน)
|align="left"| พ.ศ. 2443 - พ.ศ. 2447
|-
| 2
|align="left"| หลวงประสาสน์อักษรการ (โหมด เทวะผลิน)
|align="left"| พ.ศ. 2447 - พ.ศ. 2450
|-
| 3
|align="left"| พระประกอบวุฒิสาท (ทิพย์ เปรมกมล)
|align="left"| พ.ศ. 2450 - พ.ศ. 2452
|-
| 4
|align="left"| หลวงนิเพทย์นิติสรรค์ (ฮวดหลี หุตะโกวิท)
|align="left"| พ.ศ. 2452 - พ.ศ. 2455
|-
| 5
|align="left"| พระชำนาญอนุสาสน์ (ทองคำ โคปาลสุต)
|align="left"| พ.ศ. 2455 - พ.ศ. 2458
|-
| 6
|align="left"| พระสันธิวิทยาพัฒน์ (ไล่เฮียง สิริสิงห)
|align="left"| พ.ศ. 2458 - พ.ศ. 2465
|-
| 7
|align="left"| พระพณิชยสารวิเทศ (ผาด มนธาตุผลิน)
|align="left"| พ.ศ. 2465 - พ.ศ. 2468
|-
| 8
|align="left"| หลวงสันธานวิทยาสิทธิ์ (กำจาย พลางกูร)
|align="left"| พ.ศ. 2468 - พ.ศ. 2472
|-
| 9
|align="left"| หลวงแจ่มวิชาสอน (แจ่ม นิยมเหตุ)
|align="left"| พ.ศ. 2472 - พ.ศ. 2473
|-
| 10
|align="left"| พระยาประมวญวิชาพูล (วงศ์ บุญ-หลง)
|align="left"| พ.ศ. 2473 - พ.ศ. 2475
|-
| 11
|align="left"| นายนาค เทพหัสดิน ณ อยุธยา
|align="left"| พ.ศ. 2475 - พ.ศ. 2476
|-
| 12
|align="left"| หลวงชุมวิทยากิจ (ชุม โปตรนันท์)
|align="left"| พ.ศ. 2476 - พ.ศ. 2476
|-
| 13
|align="left"| หลวงปราโมทย์ จรรยาวิภาช (ปราโมทย์ จันทวิมล)
|align="left"| พ.ศ. 2476 - พ.ศ. 2477
|-
| 14
|align="left"| หลวงลือล้ำศาสตรี (เลื่อน ศีวรรธนะ)
|align="left"| พ.ศ. 2477 - พ.ศ. 2478
|-
| 15
|align="left"| พระดรุณพยุหรักษ์ (บุญเย็น ธนโกเศศ)
|align="left"| พ.ศ. 2478 - พ.ศ. 2479
|-
| 16
|align="left"| หลวงทรงวิทยาศาสตร์ (ทรง ประนิช)
|align="left"| พ.ศ. 2479 - พ.ศ. 2481
|-
| 17
|align="left"| นายถวิล ดารากร ณ อยุธยา
|align="left"| พ.ศ. 2481 - พ.ศ. 2485
|-
| 18
|align="left"| นายเทือก กุสุมา ณ อยุธยา
|align="left"| พ.ศ. 2485 - พ.ศ. 2489
|-
| 19
|align="left"| นายพร ทองพูนศักดิ์
|align="left"| พ.ศ. 2489 - พ.ศ. 2491
|-
| 20
|align="left"| ศาสตราจารย์ สุดใจ เหล่าสุนทร
|align="left"| พ.ศ. 2491 - พ.ศ. 2493
|-
| 21
|align="left"| นายเดช เดชกุญชร
|align="left"| พ.ศ. 2493 - พ.ศ. 2498
|-
| 22
|align="left"| ขุนศิลปการพิศิษฏ์ (ประเสริฐ จุลฤกษ์)
|align="left"| พ.ศ. 2498 - พ.ศ. 2505
|-
| 23
|align="left"| นายบุญอวบ บูรณะบุตร
|align="left"| พ.ศ. 2505 - พ.ศ. 2507
|-
| 24
|align="left"| นายทองสุก เกตุโรจน์
|align="left"| พ.ศ. 2507 - พ.ศ. 2511
|-
| 25
|align="left"| นายแก้ว อุปพงศ์
|align="left"| พ.ศ. 2511 - พ.ศ. 2516
|-
| 26
|align="left"| นายลพ ชูแข
|align="left"| พ.ศ. 2516 - พ.ศ. 2526
|-
| 27
|align="left"| นายวิสิทธิ์ คำปันศักดิ์
|align="left"| พ.ศ. 2526 - พ.ศ. 2533
|-
| 28
|align="left"| นายวิกรม ชุมสาย ณ อยุธยา
|align="left"| พ.ศ. 2533 - พ.ศ. 2539
|-
| 29
|align="left"| นายสมชัย เชาว์พานิช
|align="left"| พ.ศ. 2539 - พ.ศ. 2544
|-
| 30
|align="left"| นายสุนทร วิไลลักษณ์
|align="left"| พ.ศ. 2544 - พ.ศ. 2545
|-
| 31
|align="left"| นายจีระศักดิ์ จันทุดม
|align="left"| พ.ศ. 2545 - พ.ศ. 2547
|-
| 32
|align="left"| นายบุญธรรม พิมพาภรณ์
|align="left"| พ.ศ. 2547 - พ.ศ. 2549
|-
| 33
|align="left"| นายสุรพล การบุญ
|align="left"| พ.ศ. 2549 - พ.ศ. 2550
|-
| 34
|align="left"| นายนาวี ยั่งยืน
|align="left"| พ.ศ. 2550 - พ.ศ. 2551
|-
| 35
|align="left"| นายวันชัย ทองเกิด
|align="left"| พ.ศ. 2551 - พ.ศ. 2554
|-
| 36
|align="left"| นายชลอ เขียวฉลัว
|align="left"| พ.ศ. 2554 - พ.ศ. 2558
|-
| 37
|align="left"| นายภัทร ผ่องราษี
|align="left"| พ.ศ. 2558 - พ.ศ. 2559
|-
| 38
|align="left"| ดร.มนพมนตรี สกุลศิลป์ศิริ
|align="left"| พ.ศ. 2559 - พ.ศ. 2561
|-
| 39
|align="left"| นางปัณฑารีย์ บุญแรง
|align="left"| พ.ศ. 2561 - พ.ศ. 2563
|-
| 40
|align="left"| ดร.พงศ์ไท คีรีวงศ์วัฒนา
|align="left"| พ.ศ. 2563 - พ.ศ. 2566
|-
| 41
|align="left"| นายภราดอน สังขรัตน์
|align="left"| พ.ศ. 2566 - ปัจจุบัน
|}
== หลักสูตรที่เปิดสอน ==
=== ระดับชั้นมัธยมศึกษาตอนต้น ===
โครงการห้องเรียนพิเศษ
* โครงการความสามารถพิเศษด้านวิทยาศาสตร์ และคณิตศาสตร์ (เพชรเบญจมบพิตร) ระดับชั้นละ 1 ห้อง (30 คน)
โครงการห้องเรียนปกติ
* ห้องเรียนปกติ ระดับชั้นละ 3 ห้อง (120 คน)
=== ระดับชั้นมัธยมศึกษาตอนปลาย ===
โครงการห้องเรียนปกติ
* ห้องเรียนปกติ ระดับชั้นละ 3 ห้อง (90 คน)
** แผนการเรียนวิทยาศาสตร์ - คณิตศาสตร์
** แผนการเรียนภาษาอังกฤษ - คณิตศาสตร์
** แผนการเรียนภาษาอังกฤษ - ภาษาจีน (ภาษาจีนเพื่อธุรกิจ)
** แผนการเรียนภาษาไทย - สังคมศึกษา
** แผนการเรียนศิลป์ - ธุรกิจ (การจัดการธุรกิจการค้าสมัยใหม่)
==กิจกรรมของโรงเรียน==

===วางพวงมาลาถวายราชสักการะพระบรมราชานุสรณ์ เนื่องในวันปิยมหาราช===
คณะผู้บริหารโรงเรียนมัธยมวัดเบญจมบพิตร นำโดยผู้อำนวยการโรงเรียนและคณาจารย์ ตลอดจนตัวแทนศิษย์ปัจจุบัน เข้าร่วมพิธีวางพวงมาลาถวายราชสักการะพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช ณ พระลานพระราชวังดุสิต โดยมีศิษย์เก่าและศิษย์ปัจจุบันวงโยธวาทิตร่วมบรรเลงเพลงนำขบวน
===การแสดงตนเป็นพุทธมามกะ  และมอบตัวเป็นศิษย์===
นักเรียนโรงเรียนมัธยมวัดเบญจมบพิตร ต้องเข้าพิธีแสดงตนเป็นพุทธมามกะ และมอบตัวเป็นศิษย์ของวัดเบญจมบพิตรดุสิตวนาราม และเจ้าอาวาสวาสวัดเบญจมบพิตรดุสิตวนารามเป็นประจำทุกปี
== องค์กรที่ให้การสนับสนุนโรงเรียนมัธยมวัดเบญจมบพิตร ==
วัดเบญจมบพิตรดุสิตวนาราม
มูลนิธิวัดเบญจมบพิตร (กองทุนสมโภชพระพุทธชินราช)
คณะกรรมการการศึกษาขั้นพื้นฐานโรงเรียนมัธยมวัดเบญจมบพิตร
สมาคมผู้ปกครองและครูโรงเรียนมัธยมวัดเบญจมบพิตร
สมาคมนักเรียนเก่าเบญจมบพิตร ในพระบรมราชูปถัมภ์
มูลนิธินักเรียนเก่าเบญจมบพิตร
มูลนิธิเบญจมเมตตาธรรม
คณะกรรมการเครือข่ายผู้ปกครองโรงเรียนมัธยมวัดเบญจมบพิตร
องค์กรภาครัฐ เอกชน องค์กรท้องถิ่น และชุมชน ฯลฯ
== ศิษย์เก่าที่มีชื่อเสียง ==
== สถานที่สำคัญที่อยู่ใกล้เคียง ==
วัดเบญจมบพิตรดุสิตวนาราม
พระราชวังดุสิต
พระลานพระราชวังดุสิต
สวนจิตรลดา
สนามเสือป่า
ทำเนียบรัฐบาล
กระทรวงศึกษาธิการ
อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สำนักงานคณะกรรมการป้องกันและปราบปรามการทุจริตแห่งชาติ (ปปช.)
สำนักงานคณะกรรมการข้าราชการพลเรือน (ก.พ.)
== ดูเพิ่ม ==
วัดเบญจมบพิตรดุสิตวนารามราชวรวิหาร
สมาคมนักเรียนเก่าเบญจมบพิตร ในพระบรมราชูปถัมภ์
== อ้างอิง ==
== แหล่งข้อมูลอื่น ==
เว็บไซต์โรงเรียนมัธยมวัดเบญจมบพิตร
เว็บไซต์สมาคมนักเรียนเก่าเบญจมบพิตร ในพระบรมราชูปถัมภ์ 
เว็บไซต์วัดเบญจมบพิตรดุสิตวนาราม 
 
โรงเรียนในเขตดุสิต
อาคารอนุรักษ์
โรงเรียนชายในกรุงเทพมหานคร
โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1
โรงเรียนที่ก่อตั้งในปี พ.ศ. 2443